alexandrainst/scandi-wiki huggingface dataset:
Stråholmen

Stråholmen er ei lita øy utanfor kysten av Kragerø og Bamble i Vestfold og Telemark. Øya er om lag 1,5 km lang og 1 km på det breiaste, og ligg om lag 2 km nord for Jomfruland. Stråholmen vender ut mot Skagerrak i aust og gjev vern mot havet på innsida.

Historie og busetnad 
Midt på øya ligg ein liten busetnad som i dag består av hytter, som vert nytta om sommaren. Busetnaden på Stråholmen var opphavleg oppretta under seglskipstida og som ein stad der ein lett kunne sjå skips om kom inn frå havet. Seint på 1900-talet hadde ikkje busetnaden lenger noko økonomisk funksjon, bortsett frå spreidd jordbruksaktivitet.

Bygg og natur 
På nordsida av øya ligg ei godt verna hamn og ei strand, som ofte vert nytta av dei lokale innbyggjarane og turistar. Hamna kan ein nå med båtsamband frå Kragerø, Valle (i Bamble) eller Langesund. 

Stråholmen har mange planter og tre som er ganske uvanlege for området. Desse vart truleg importert og hamna på jorda under seglskipstida. 

Øyar i Vestfold og Telemark
Geografi i Kragerø
Geografi i Bamble
Leksa

Leksa er namnet på to øyar i Trondheimsleia i Orkland i Trøndelag. Leksa er delt i ei nordleg og ei sørleg øy, Nord-Leksa og Sør-Leksa. Leksa har ein lokal butikk og eit postkontor og om lag 30 innbyggjarar. Øyane vert derimot òg nytta som feriebustad. 

Det går bilferje frå Værnes og Garten til Nord-Leksa. Hamna i Sør-Leksa er stoppestad for hurtigbåtsambandet mellom Trondheim og Kristiansund.

Geografi i Orkland
Øyar i Trøndelag
Kong Karls Land

Kong Karls Land er ei øygruppe som utgjer ein del av Svalbard. Øygruppa ligg i Barentshavet søraust for Nordaustlandet. Øygruppa består av dei fem øyane Svenskøya, Kongsøya, Abeløya, Helgolandøya og Tirpitzøya, samt ei rekke mindre øyar, holmar og skjer. Det samla arealet er 341,2 km². Den største av øyane er Kongsøya på 191 km² (Svenskøya 137 km², Abeløya 13,2 km²) .

Kong Karls Land vart oppdaga under ein ekspedisjon av Moskovskaja Kompanja i 1617, truleg frå eit høgt punkt på Barentsøya. Dei kalla gruppa Wicheøyane. Erik Eriksen gjenoppdaga øygruppa i 1853 frå eit fjell på Edgeøya. Eriksen gjekk i land på øygruppa som første mann den 27. juli 1859. Kong Karls Land er eit viktig hiområde for isbjørn. Øyane er ein del av Nordaust-Svalbard naturreservat. Det er forbode å gå på og nær øyane heile året.

Mellom Svenskeøya og Kongsøya går Rivalensundet.

Bakgrunnsstoff 
 Kong Karls Land  hos Svalbard Images
 Forskrift om ferdselsforbud på Kong Karls Land

Øyar på Svalbard
Danskøya

Danskøya er ei øy på Svalbard i Nordishavet. Ho ligg like nordvest for Spitsbergen nær Magdalenefjorden. Like nord for øya ligg Amsterdamøya. Som med mange av dei andre øyane på Svalbard er ikkje Danskøya busett. Øya har eit areal på 40,6 km². 

Den første midlertidige kvalstasjonen på øya vart oppretta av engelskmenn i 1614, truleg på søraustsida av øya. Engelskmennene reiste frå øya i 1624 eller 1625, og ho vart så annektert av Nederland. I 1632 oppretta danskar ein permanent stasjon ved Kobbefjorden. Ein annan stasjon vart oppretta av nederlendarar i Virgohamna på nordsida av Danskøya i 1636. Denne vart kalla Harlingenkokeriet. Restane av denne stasjoen vart sett av Frederich Martens i 1671. 

Øya var utgangspunkt for S. A. Andrée sin ballongekspedisjon i 1897. Ballongen til Andrée vart fylt med hydrogen og styrta på pakkisen tre dagar etter han forlet Danskøya. Etter å ha vandra og drive rundt på isen i nesten tre månader kom dei til slutt til Kvitøya, der alle omkom.

Kjelder 
 Denne artikkelen bygger på «Danskøya» frå , den 16. april 2008. 
 
 Conway, W. M. 1906. No Man’s Land: A History of Spitsbergen from Its Discovery in 1596 to the Beginning of the Scientific Exploration of the Country. Cambridge: At the University Press. 
 Norwegian Polar Institute Place Names of Svalbard Database
 Lundström, Sven (1997). "Vår position är ej synnerligen god…" Andréexpeditionen i svart och vitt. Borås: Carlssons förlag. (Swedish)

Øyar på Svalbard
Moldøen

Moldøen, Lisjemåløyna, Øyna, Måløy er ei lita øy i Ulvesundet mellom den store Vågsøya og fastlandet i Vestland. Byen Måløy vart grunnlagd her. 

Under den andre verdskrigen låg det eit tysk kystfort her. I dag er øya knytt til Måløy med ei vegfylling og inneheld eit parkområdet rundt det gamle fortet, to minnesmerke frå krigen og ein frisbeegolfbane. Øya har òg ein moderne tau og trålfabrikk, eit stort fryselager og ei ISPS-hamn.

Bakgrunnsstoff 
 Moldøen frisbeegolfbane på PDGA 

Øyar i Kinn
Sølyst

Sølyst er ei øy like ved Buøy ved Hundvåg i Stavanger i Rogaland. 

Ho er knytt til fastlandet og Stavanger via øya Grasholmen og Bybrua.

Øyar i Stavanger
Engøy

Engøy er ei øy ved Buøy i bydelen Hundvåg i Stavanger i Rogaland.

Ho er knytt til fastlandet og Stavanger via Engøybrua, som knyter Engøy til øyane Sølyst og Grasholmen, og Bybrua som knyter Sølyst og Grasholmen til fastlandet.

Øyar i Stavanger
Anda i Nordland

Anda er ei lita øy i Øksnes i Nordland. Ho ligg i Vesterålen om lag 5 km nord for nordenen av Langøya og vest for Andøya. Her ligg Anda fyr, som var det siste fyret i Noreg som vart automatisert. Det skjedde i 1987. Øya er verna som eit naturreservat og er eit viktig hekkeområde for lundefugl. 

Krykkje, alke, toppskarv, gråmåse og teist hekkar òg her. Det er store selkoloniar på øya.

Bakgrunnsstoff 
 Norsk Fyrhistorisk Forening om Anda fyr 
 Anda naturvernområde

Øyar i Nordland
Verneområde i Nordland
Geografi i Øksnes
Åsværet

Åsværet er ei lita øygruppe i Dønna kommune i Nordland. Ho ligg på sørsida av Åsenfjorden. Det vart reist eit fyr her i 1876.

Øygruppa er i dag ein del av Åsvær landskapsvernområde. Området har dyrelivsfreding, vart oppretta i 2002 og er på 65 489 dekar, der 56 197 dekar er sjøareal. Landskapsvernområdet er oppretta på grunn av natur- og kulturlandskapet med tilhøyrande botanikk, geologi og dyreliv.

Bakgrunnsstoff 
 Åsvær fyr

Øyar i Nordland
Geografi i Dønna
Veiholmen

Veiholmen er ei øy og eit fiskevær lengst nord i Smøla kommune på Nordmøre. Veiholmen ligg ved enden av fylkesveg 669.

Fiskeværet er ein av dei største tettstadane i Smøla kommune med 325 innbyggjarar i 2003 . 
Folkesetnaden på Veiholmen har tradisjonelt levd av fiske og havbruk, men i dag er òg turisme ei stor næring.

Nyare bygg i byggefelt finst på Innveien, medan den gamle busetnaden ligg på sjølve fiskeværet Været.

Haugjegla fyr ligg utanfor Veiholmen.

Kjelder  

Geografi i Smøla
Øyar på Nordmøre
Fiskevær i Møre og Romsdal
Moldeøyane

Moldeøyane er ei rekkje 50 skogkledde øyar og holmar, om lag 2 km sør for Molde i Romsdal. Øygruppa er offentleg, verna landområde og eit populært fritidsområde. Den største øya, Hjartøya, har eit fiskerimuseum, ei samling av maritim kultur frå 1700- og 1800-talet. Her kan ein kome med båt frå Molde.

Øyar i Romsdal
Øyar i Molde
Humla

Humla er ei lita øy i Ålesund på Sunnmøre. Ho ligg sør for Oksenøy. Ho vart ein del av kommunen 1. januar 1968. Humla er knytt til Tørla med ei bru.

Kjelder 

Øyar i Ålesund
Øyar på Sunnmøre
Skorpo i Os i Hordaland

Skorpo er ei øy vest for Nordstrøno i Bjørnafjorden kommune i Vestland fylke.

Øyar i Vestland
Geografi i Bjørnafjorden
Nesøya

Nesøya er namnet på fleire øyar: 

Nesøya i Oslofjorden, i Asker kommune. 
 Nesøya i Nordland
Nesøya i Dronning Maud Land i Antarktis.
Wahlbergøya

Wahlbergøya er ei øy på Svalbard og den nest største øya i Hinlopenstretet mellom Spitsbergen og Nordaustlandet. Den største øya i stretet er Wilhelmøya.

Ho er største øya i Vaigattøyane, 46 km². Høgaste punkt når 194 moh.

Øya er oppkalla etter den svenske botanikaren og sekretæren i det Kongelige Vitenskapsakademiet; Peter Fredrik Wahlberg.

Kjelder

Øyar på Svalbard
Tusenøyane

Tusenøyane er ei øygruppe som utgjer ein del av Svalbard. Øygruppa ligg sør for Edgeøya og består av mange mindre øyar og derfor namnet. 

Tusenøyane inkluderer Teisten, Vindholmen, Håøyane, Utsira, Kong Ludvigøyane og fleire.

Øyane har liggeplass for kvalross med opptil fleire hundre dyr på kvar stad. Tusenøyane er òg det viktigaste hekkeområdet for ringgås på Svalbard.

Tusenøyane er ein del av Søraust-Svalbard naturreservat.

Kjelder 

Øyar på Svalbard
Storøya på Svalbard

Storøya er ei øy på Svalbard. Øya ligg rett aust for Nordaustlandet og er ein del av Nordaust-Svalbard naturreservat.

Øyar på Svalbard
Sjuøyane

Sjuøyane er ei øygruppe som utgjer ein del av Svalbard. Øygruppa ligg nord for Nordaustlandet. 

Sjuøyane består av tre større og fire mindre øyar. Dei tre største er Phippsøya, Martensøya og Parryøya. De fire minste er Nelsonøya, Waldenøya, Tavleøya og
Rossøya. På Rossøya, den nordlegaste av Sjuøyane, ligg det nordlegaste punktet i Kongeriket Noreg.

Sjuøyane er ein del av Nordaust-Svalbard naturreservat.

Sjå òg 
 Geografiske ytterpunkt i Noreg

Øyar på Svalbard
Talet 7
Søre Sålefjell

Søre Sålefjell (132 moh) er høgste fjelltoppen på øya Karmøy i Rogaland. Det går merkte stiar frå Kopervik til toppen. Turmarsjen Sålefjellsmarsjen vender her, medan det er rasteplass for Karmøymarsjen. Den omstridde vindmølleparken Karmøy vindkraftverk er planlagt i området sør for Søre Sålefjell. 

Høgste toppen i Karmøy kommune er Dyrafjell (172 moh) på fastlandet.

Geografi i Karmøy
Fjell i Rogaland
Karmøymarsjen

Karmøymarsjen er ein 21 km lang turmarsj frå Kopervik til Skudeneshavn i Karmøy kommune i Rogaland. Start er ved Kopervik videregående skole, og løypa går over Søre Sålefjell, Burmavegen, Røyningsbu til Skudenes ungdomsskole.

Andre nettstader 
 Nettstaden friskifriluft: «Karmøymarsjen»

Karmøy kommune
Turmarsjar
Ronny Harald Blomvik

Ronny Harald Blomvik () er ein norsk lokalpolitikar for Framstegspartiet. Han blei vald til ordførar i Sula kommune i Møre og Romsdal i 2003 og gjenvald ved direkte ordførarval i 2007.

Kjelder 
 Denne artikkelen bygger på «Ronny Harald Blomvik» frå , den 16. april 2008. 
 

Ordførarar i Sula
FrP-ordførarar i Møre og Romsdal
Rossøya

Rossøya er ei øy i øygruppa Sjuøyane på Svalbard. Det nordlegaste punktet i Noreg ligg på øya ved 80°49′42″ N.

Rossøya er ein del av Nordaust-Svalbard naturreservat.

Øya er kalla opp etter sir James Ross som var ein tidleg arktisk oppdagar, men må ikkje forvekslast med Ross Island og James Ross Island som begge ligg i Antarktis.

Sjå òg 
 Geografiske ytterpunkt i Noreg

Bakgrunnsstoff 
 Nordaust-Svalbard naturreservat
 Rolf Stange: Bilete og skildring av Sjuøyane med Rossøya

Øyar på Svalbard
Stader kalla opp etter britar
Oppkallingar etter James Clark Ross
Moffen

Moffen er ei øy som ligg ved utløpet av Wijdefjorden på nordsida av Spitsbergen på Svalbard. Øya er heilt flat og er derfor lett tilgjengeleg for sjøpattedyr. Øya er eit særleg viktig område for kvalross, som finst i store koloniar på øya. Øya er òg ein viktig hekkeplass for fuglar.

Heile øya er ein del av Moffen naturreservat og Nordvest-Spitsbergen nasjonalpark.

Øyar på Svalbard
Kükenthaløya

Kükenthaløya er ei øy som ligg nord for Barentsøya og sør for Heleysundet og Spitsbergen på Svalbard.

Øya har fått namn etter professor Willy Kükenthal (1861–1922), ein tysk zoolog og oppdagar. Han var med på ekspedisjonar til Arktis og Spitsbergen i 1886 og 1889.

Øyar på Svalbard
Halvmåneøya

Halvmåneøya er ei øy aust før sørspissen av Edgeøya på Svalbard. På utsida av Halvmåneøya, i søraust, ligg Tennholmane.

Øyar på Svalbard
Forlandsøyane

Forlandsøyane er ei lita øygruppe bestående av dei tre små øyane Nordøya, Midtøya og Sørøya, på utsida av vestkysten av Forlandsletta, sør for Prins Karls Forland på Svalbard.

Øyar på Svalbard
Dunøyane

Dunøyane er ei gruppe små øyar på vestsida av Sør-Spitsbergen, nord for Hornsund. Øyane er ein del av Sør-Spitsbergen nasjonalpark. 

Øyar på Svalbard
Abeløya

Abeløya er den austlegaste av dei tre største øyane på Kong Karls Land på Svalbard. Øya er langt mindre enn dei andre to store øyane, Svenskøya og Kongsøya. Ho har namn etter den norske matematikaren Niels Henrik Abel (1802–29).

Abeløya blei ein del av Nordaust-Svalbard naturreservat då reservatet blei oppretta i 1973. I 1985 blei det innført ferdselsforbod på øya, på grunn av den store tydinga området hadde for isbjørn-vandring.

Kjelder

Delar av denne artikkelen bygger på «Abeløya» frå ,  den 4. januar 2019.  

Øyar på Svalbard
Innsjøen Bjørkelangen

Bjørkelangen er ein innsjø i Aurskog-Høland i Viken.

Innsjøar i Aurskog-Høland
Haldenvassdraget
Reservoar i Viken
Dælivannet

Dælivannet er ein innsjø i Bærum kommune i Viken. Det ligg like nedanfor Kolsås, som ligg på austsida. Innsjøen inneheld åbor og gjedde, og har eit rikt fugleliv. 

Måleriet Seljefløiten av Christian Skredsvig (1854–1924) viser ein gut som spelar seljefløyte på søraustsida av Dælivannet.

Kjelder 
 Teknisk data frå NVE

Innsjøar i Viken
Geografi i Bærum
Engervannet

Engervannet er eit vatn nær Sandvika i Bærum kommune i Viken. Vatnet høyrer til Sandviksvassdraget og ligg ved Sandvika mellom Løkkeåsen og Sandviksåsen.

Nordaustenden av vatnet, der Øverlandselva renn ut i Engervannet, er vatnet særs grunt. Dette området er attraktivt for fuglar. Rundt sørvestenden av vatnet er området utbygd. Her er det populært å mate ender vinterstid. Blommenholm og Sandvika Tennisklubb har lokala sine i området.

Normalt renn vatnet frå Engervannet ut i Rønneelva, som møter Sandvikselva, like før Sandvikselva munnar ut i Oslofjorden. Engervannet ligg derimot så lågt at når det er høg flo i Oslofjorden vil vatnet stundom renne opp Rønneelva og inn i Engervannet.

Innsjøar i Viken
Geografi i Bærum
Øyeren

Øyeren er ein innsjø i Glomma-vassdraget. Han ligg i kommunane Enebakk, Lillestrøm, Rælingen og Indre Østfold i Viken fylke. Den nordlegaste, åtskilte delen av innsjøen vest for tettstaden Fetsund og Glomma sitt utløp, utgjer ein 7 km² stor del på av Øyeren og blir til tider rekna som ein eigen innsjø, kalla Svellet. 

Øyeren er den niande største innsjøen i Noreg med eit areal på 84,7 kvadratkilometer. Utan Svellet er Øyerens areal 77 km². Han ligg 101 meter over havet og er 75,5 meter djup. Saman med elvane Leira og Nitelva dannar Glomma det største innlandsdeltaet i Norden i den nordlege enden av innsjøen. Delar av dette våtmarksområdet vart erklært naturreservat i høvesvis 1975 (Nordre Øyeren inklusive Svellet og elvedeltaene)) og 1992 (Sørumsneset).

Fiskeartar i Øyeren 
Det finst truleg 25 fiskeartar i Øyeren, som dermed vert rekna som den innsjøen i Noreg med flest fiskeartar. Før oppdemminga av Glommavassdraget vart det òg laks der.

 Niaugefamilien: Bekkeniauge
 Laksefamilien: Aure, sik, lagesild, harr, laks (sett ut på 1800-talet, utrydda)
 Loddefamilien: Krøkle
 Gjeddefamilien: Gjedde
 Karpefamilien: Mort, gullbust, stam, vederbuk, asp, laue, flire, brasme, ørekyt, karuss
 Ålefamilien: Ål (utrydda)
 Stingsildfamilien: trepigga stingsild, nipigga stingsild
 Brosmefamilien: Lake
 Åborfamilien: Hork, åbor, gjørs
 Ulkefamilien: Steinulke

Av desse er førekomsten av ål og lagesild omtalt som tvilsam. Dei to stingsildartane er oppførte som konkurransesvake.

Merk at ørekyt står oppført på norsk svarteliste som ein uønskt art i dei vassdraga der han ikkje naturleg høyrer heime, men i Øyeren opptrer han naturleg.

Merk òg at asp er i 2006 oppført som sårbar på Bernkonvensjonens (1982) liste III.

Regulering 
Mørkfoss Dam vart bygd i 1862. Vasstanden i magasinet vart då lagt 1 meter høgare enn det som tidlegare hadde vore naturleg. Differansen mellom høgste og lågaste vasstand vart òg monaleg redusert.

Den noverande reguleringskonsesjonen vart gitt i 1934. Lågaste tappegrense (LRV) er fastsett til kotehøgd 98,94 moh. Høgste oppdemmingshøgd (HRV) er fastsett til 101,34 m.

Vasstandsmålingsr blir jamleg publisert av Glommens og Laagens Brukseierforening (GLB).

Ferdsle 
Då det var tømmerfløyting i vassdraget måtte tømmeret anten takast inn ved Fetsund eller fraktast til sørenden for å sleppast vidare. Fraktinga blei avslutta i 1985.

Dampbåten «Strømmen» vart sett i rutetrafikk i 1885 mellom Lillestrøm, Årnestangen, Flateby og Sandstangen. Trafikken vart innstilt i1927.

MS «Øyeren» fraktar turistar på charterbasis og med faste avgangar i sommarsesongen.

Demningane Bingsfossen og Rånåsfoss i Glomma er einaste hindringa for småbåt-trafikk mellom Trøgstad og Fåberg ved Lillehammer. Ved moglegheit for òg å passere demninga ved Funnefoss kan småbåtar uhindra dra til Storsjøen i Odalen og til Kongsvinger kraftverk.

Vassdrag som drenerer til Øyeren 
Glomma
Oslomarkavassdraga
Leira

Kjelder 
Denne artikkelen bygger på «Øyeren» frå ,  den 16. april 2008. 
 oppgav desse kjeldene: 

Innsjøar i Viken
Geografi i Indre Østfold
Geografi i Lillestrøm
Geografi i Rælingen
Geografi i Enebakk
Glommavassdraget
Øymarksjøen

Øymarksjøen er ein innsjø som ligg i kommunane Aremark og Marker i Viken fylke.

Geografi i Aremark
Geografi i Marker
Innsjøar i Viken
Haldenkanalen
Reservoar i Viken
Ørsjøen

Ørsjøen er ein innsjø som ligg i Halden kommune i Viken.

Innsjøen er del av Enningdalsvassdraget og er demma opp av Østfoldraet i sørenden. Det er avløp mot sørvest ved Ørselva, som munnar ut i Enningdalselva like ovanfor der denne elva munnar ut i Iddefjorden.

Namnet på innsjøen kjem av norrønt aurr, 'grus'.

Kjelder

Innsjøar i Viken
Geografi i Halden
Øgderen

Øgderen (Hemnessjøen) er ein innsjø som ligg i Indre Østfold kommune og Aurskog-Høland kommune i Viken. Øgderen skal vere den innsjøen i Noreg med flest toppdykkarar. Naturreservata Kragtorpvika og Kollerudvika ligg i Øgderen.

Innsjøar i Viken
Innsjøar i Aurskog-Høland
Geografi i Indre Østfold
Haldenvassdraget
Reservoar i Viken
Visterflo

Visterflo er eit vatn som ligg i kommunane Sarpsborg og Fredrikstad i Viken fylke. Saman med Ågårdselva og Mingevannet utgjer Visterflo eit sideløp til Glomma, og er ein del av Glommavassdraget.

Innsjøar i Viken
Geografi i Fredrikstad
Geografi i Sarpsborg
Vestvannet

Vestvannet er ein innsjø som ligg i Sarpsborg kommune i Viken. Innsjøen er ein del av Glomvassdraget. Fredrikstad kommune hentar drikkevatnet sitt frå innsjøen.

Fisk i Vestvannet 

 gjedde
 åbor
 mort
 brasme
 gjørs 
 laue
 flire
 stam
 vederbuk
 krøkle
 lake
 hork
 sørv 
 ål

Innsjøar i Viken
Geografi i Sarpsborg
Tunevannet

Tunevannet er ein innsjø som ligg i Sarpsborg kommune i Viken.

Økologi 
Vatnet i innsjøen er relativt næringsrikt, hovudsakleg på grunn av avrenning frå jordbruket i nærleiken. Tiltak for å stoppe den aukande eutrofieringa er sett i gang dei seinare åra. Utfisking av stor rovfisk (først og fremst gjedde) og brasme er eitt av tiltaka. Tendensen synes i 2005-6 å vere snudd; siktdjupet er sterkt betra og det er mindre førekomst av blågrønalgar.

Fisk i Tunevannet 

 gjedde
 åbor
 mort
 brasme
 gjørs er sett ut; fangst av toåringar hausten 2007 tyder på gyting.
 laue
 hork
 sørv ikkje fanga før 1990-talet. Truleg sett ut. 
 ål

Innsjøar i Viken
Geografi i Sarpsborg
Søndre Boksjø

Søndre Boksjø er ein innsjø som ligg på grensa mellom Noreg og Sverige. Den norske delen ligg i kommunane Halden og Aremark i Viken. Innsjøen har eit samla areal på 8,13 km², der 5,18 km² av dette ligg i Noreg.

Innsjøar i Viken
Innsjøar i Värmland
Geografi i Halden
Geografi i Aremark
Store Le

Store Le er ein innsjø på grensa mellom Noreg og Sverige. Den norske delen ligg i kommunane Aremark og Marker i Viken fylke. Innsjøen har eit samla areal på 18,83 km², der 15,43 km² av dette ligg i Noreg.

Innsjøar i Viken
Innsjøar i Värmland
Geografi i Aremark
Geografi i Marker
Innsjøar i Dalsland
Store Erte

Store Erte er ein innsjø som ligg i Halden kommune i Viken.

Innsjøar i Viken
Geografi i Halden
Haldenvassdraget
Rømsjøen

Rømsjøen er ein innsjø som ligg i Aurskog-Høland kommune i Viken.

Innsjøar i Aurskog-Høland
Rødenessjøen

Rødenessjøen er ein innsjø på grensa mellom Aurskog-Høland og Marker i Viken.

Innsjøar i Viken
Innsjøar i Aurskog-Høland
Geografi i Marker
Reservoar i Viken
Haldenkanalen
Nordre Kornsjø

Nordre Kornsjø er ein innsjø som ligg på grensa mellom Noreg og Sverige. Den norske delen ligg i Halden kommune i Viken fylke. Innsjøen har eit samla areal på 5,52 km², der 3,13 km² av dette ligg i Noreg. Sjøen er kjent for godt gjeddefiske. 

Innsjøar i Viken
Innsjøar i Västergötland
Geografi i Halden
Nordre Boksjø

Nordre Boksjø er eit vatn som ligg i kommunane Halden og Aremark i Viken fylke.

Innsjøar i Viken
Geografi i Halden
Geografi i Aremark
Mingevannet

Mingevannet er ein innsjø i kommunane Sarpsborg, Eidsberg, Skiptvet og Rakkestad i Viken fylke. Saman med Ågårdselva og Visterflo utgjer Mingevannet eit sideløp til Glomma, og er ein del av Glommavassdraget.

Innsjøar i Viken
Geografi i Sarpsborg
Geografi i Indre Østfold
Skiptvet kommune
Geografi i Rakkestad
Finnkona

Finnkona er ei øy som ligg ved utløpet av Ranfjorden, i skipsleia utanfor Fagervika i Leirfjord kommune, mellom Sandnessjøen og Nesna. 

Øya har mange gravrøyser som vitnar om at øya har vore bruka av folk heilt frå jernalderen. Røysene kan òg knytast til seinare samisk bruk. 
Øya er nemnd under garden Fagervika i Olav Engelbrektssons jordebok (ca. 1533). 

Namnet er ikkje sikkert forklart, men kan ha samanheng med sjøsamisk bruk av øya. Ein stor stein, som etter tradisjonen er ein offerstein, er definert som samisk kulturminne. 
Slik øya ligg til, langt frå land og langt frå dei kjende symjerutene for rein, vert ho ikkje regelmessig bruka i reindrifta, men det er kjend at ho år om anna vart bruka som mellomlandingsplass når reinen vart sumd mellom Fagervika og Løkta.

Helgeland Skogselskap kjøpte «øen Finkonna gaards-no 95, brugs-no 1 i Nesne thinglag af skyld mark 1,30» for 600 kr i 1906, og dei sette i gang eit skogreisingsprosjekt på øya. For planteforsyninga vart det etablert ein planteskole på øya. Alb. Klæboe i Fagervika vart tilsett som oppsynsmann for eigedommen. Ulike treslag vart prøvde; alminneleg gran, alminneleg furu, buskfuru, sembrafuru, engelmannsgran, blågran, sibirsk lerk, bjørk, ask og rogn. Fram til 1920 vart det sett ut 57 000 plantar, av dei treslaga som først vart planta, var det engelmannsgrana som greidde seg best. Sidan fekk dei sjå at det treslaget som tolte klimaet best, var sitkagrana, som vart planta frå rundt 1950. 

Skogselskapet fekk røyne at sjølv om jorda var god, og plantane voks godt i starten, var øya med si vêrutsette plassering ved munningen av Ranfjorden ei skogens yttergrense. I tillegg fekk dei problem med vånd som undergrov plantefelta. På 1990-talet lagde skogselskapet ein skogsti på øya, slik at folk kan sjå på kulturminne, vegetasjon og ulike treslag i eit utsett havklima.

Kjelder: 

Geografi i Leirfjord
Øyar i Nordland
Skogsaka
Lyseren

Lyseren er ein innsjø som ligg i Indre Østfold kommune og Enebakk kommune i Viken. Lyseren har ingen store tilløp av elvar, men har utløp i Smalelva som renn ut i Glomma.

Innsjøar i Viken
Geografi i Indre Østfold
Geografi i Enebakk
Isesjøen

Isesjøen er ein innsjø i Sarpsborg kommune i Viken.

Kjelder 

Innsjøar i Viken
Geografi i Sarpsborg
Femsjøen

Femsjøen er ein innsjø som ligg i Halden kommune i Viken.
Han er den nedste av sjøane i Haldenvassdaget. Han ligg like aust for Halden, og har utløp i elva Tista gjennom Tistedalen. Ved Brekke aust i sjøen ligg Brekke sluser. Dette er eit stort sluseanlegg for båttrafikken i Haldenvassdraget.

Innsjøar i Viken
Geografi i Halden
Reservoar i Viken
Haldenkanalen
Aspern

Aspern er ein innsjø som ligg i Aremark kommune i Viken.

Innsjøar i Viken
Geografi i Aremark
Reservoar i Viken
Haldenkanalen
Fjesing

Fjesing (Trachinus draco) er ein fisk som blir opp til 40 cm, men sjeldan over 20-30 cm. Han finst frå Vest-Afrika og Middelhavet, til Trondheimsfjorden og inn i den sørlege Austersjøen. Han er vanleg langs kysten sør i Noreg, og er observert nord til Trondheimsfjorden. 

Fjesing har giftige piggar og er farleg også for menneskje. Fisken grev seg ned i sanden, og det hender at badande trakkar på han og bli stukke. Fiskarar er også utsett. Når ein vert stukke skal ein reinse såret og putte den kroppsdelen som har blitt stukke, i vatn, ca 40-45 °C. Giftstoffa vert øydelagd av varmen. Blodet må få renne fritt ut av såret. Innan 45 minutt bør smerta vere på retur. Dersom hevinga eller smertene forsvinn og så kjem attende, bør du gå til lege. Det har vore observert tilfelle der fjesingstikk har ført til amputasjon, og til og med død, men det er svært uvanleg.

Kjelder

Bakgrunnsstoff 
Når du blir stukke
SNL om fjesing
om helserisiko 

Piggfinnefiskar